
16 Φεβρουάριου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 514 


ΑΠΟΦΑΣΕΙΣ 

Αριθμ. 765 _ 

Έγκριση Κανονισμού Διδακτορικών Σπουδών 
του Τμήματος Ναυτιλίας και Επιχειρηματικών 
Υπηρεσιών του Πανεπιστημίου Αιγαίου. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΑΙΓΑΙΟΥ 
(ΣΥΝΕΔΡΙΑ 31/25.01.2018) 

Αφού έλαβε υπόψη: 

-Τις διατάξεις του π.δ. 83/1984 (ΦΕΚ Α'31) «Ίδρυση 
Πανεπιστημίου Αιγαίου, Ιονίου Πανεπιστημίου και Πα¬ 
νεπιστημίου Θεσσαλίας» όπως ισχύει, 

-Τη διάταξη του άρθρου 1 του π.δ. 155/2009 σε συν¬ 
δυασμό με τις διατάξεις των άρθρων 46 έως 49 του 
π.δ. 160/2008 (ΦΕΚ 220 Α703.11.2008) και με τις δια¬ 
τάξεις των άρθρων 13-15 του «Κώδικα Διοικητικής 
Διαδικασίας», 

-Τις διατάξεις του άρθρου 45, παρ. 2 και του άρθρου 
85, παρ. 6 του ν. 4485/2017 «Οργάνωση και λειτουργία 
της ανώτατης εκπαίδευσης, ρυθμίσεις για την έρευνα και 
άλλες διατάξεις» (ΦΕΚ 114/04.08.2017, τ. Α'), 

- Την απόφαση της υπ' αριθμ. 89 (επαναληπτικής)/ 
13.12.2017 έκτακτης συνεδρίασης Συγκλήτου, θέμα 2.1 
«Έγκριση πλαισίου κανονισμού διδακτορικών σπουδών», 

- Την απόφαση της υπ' αριθμ. 04 (επαναληπτική)/ 
19.01.2018 έκτακτης συνεδρίασης της Συνέλευσης του 
Τμήματος Ναυτιλίας και Επιχειρηματικών Υπηρεσιών, 
θέμα 2ο «Έγκριση Κανονισμού Διδακτορικών Σπουδών 
τουΤΝΕΥ», 

- Το υπ' αριθμ 31/25.01.2018 πρακτικό της συνεδρί¬ 
ασης της Συγκλήτου θέμα 10.1. «Έγκριση Κανονισμών 
Διδακτορικών Σπουδών των Τμημάτων του Ιδρύματος», 

- Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του προϋπο¬ 
λογισμού του Ιδρύματος, αποφασίζει: 

και εγκρίνει τον Κανονισμό Διδακτορικών Σπουδών 
τουΤμήματος Ναυτιλίας και Επιχειρηματικών Υπηρεσι¬ 
ών, της Σχολής Επιστημών της Διοίκησης, ως ακολούθως: 

Άρθρο 1 
Γενικές Αρχές 

Στον παρόντα Κανονισμό παρουσιάζονται η δομή και 
οι κανόνες λειτουργίας του Προγράμματος Διδακτορι¬ 
κών Σπουδών του Τμήματος Ναυτιλίας και Επιχειρημα¬ 
τικών Υπηρεσιών του Πανεπιστημίου Αιγαίου. 


Οι Διδακτορικές Σπουδές τουΤμήματος Ναυτιλίας και 
Επιχειρηματικών Υπηρεσιών του Πανεπιστημίου Αιγαίου 
αποσκοπούν στην προαγωγή της πρωτότυπης επιστη¬ 
μονικής έρευνας και οδηγούν στην απόκτηση Διδακτο¬ 
ρικού Διπλώματος (Δ.Δ.). 

Άρθρο 2 

Νομικό πλαίσιο Προγράμματος 

Διδακτορικών Σπουδών 

Τ ο Πρόγραμμα Διδακτορικών Σπουδών του Τ μήματος 
Ναυτιλίας και Επιχειρηματικών Υπηρεσιών του Πανεπι¬ 
στημίου Αιγαίου οργανώνεται και λειτουργεί σύμφωνα 
με τις διατάξεις του ν. 4485/2017, του παρόντος κανο¬ 
νισμού και του εν γένει θεσμικού πλαισίου όπως κάθε 
φορά ισχύει. 

Άρθρο 3 

Διδακτορικό Δίπλωμα 

Το Διδακτορικό Δίπλωμα αποτελεί ακαδημαϊκό τίτλο, 
ο οποίος πιστοποιεί την εκπόνηση πρωτότυπης επιστη¬ 
μονικής έρευνας και την ουσιαστική συνεισφορά του/της 
κατόχου του στην εξέλιξη της γνώσης στον αντίστοιχο 
επιστημονικό κλάδο. 

Άρθρο 4 

Όργανα Διοίκησης των Διδακτορικών 

Σπουδών - Αρμοδιότητες 
(α) Σύγκλητος Πανεπιστημίου Αιγαίου 
Η Σύγκλητος είναι αρμόδια για θέματα όπως: 
ί. Εγκρίνει τον Κανονισμό Διδακτορικών Σπουδών κάθε 
Τμήματος (άρθρο 13, παρ. ιε του ν. 4485/2017) 

Μ. Αποφασίζει για την ίδρυση και οργάνωση προ¬ 
γραμμάτων τρίτου κύκλου σπουδών σε συνεργασία 
με άλλα Α.Ε.Ι. και ερευνητικά κέντρα του άρθρου 13Α 
του ν. 4310/2014 (Α' 258), συμπεριλαμβανομένων των 
ερευνητικών κέντρων της Ακαδημίας Αθηνών και του 
Ιδρύματος Ιατροβιολογικών Ερευνών της Ακαδημίας 
Αθηνών (άρθρο 13, παρ. ιθ του ν. 4485/2017) 

Μί. Αποφασίζει, ύστερα από εισήγηση της Συνέλευσης 
του οικείου Τμήματος, την οργάνωση προγραμμάτων 
τρίτου κύκλου σπουδών σε συνεργασία με αναγνωρι¬ 
σμένα ως ομοταγή Ιδρύματα και ερευνητικά κέντρα της 
αλλοδαπής, σύμφωνα με όσα ορίζονται στο άρθρο 43 
του ν. 4485/2017. 

ίν. Συνεκτιμά την τελική έκθεση αξιολόγησης που υπο¬ 
βάλλεται απάτην Επιστημονική Συμβουλευτική Επιτρο¬ 
πή (Ε.Σ.Ε.) (άρθρο 44, παρ. 6 εδάφιο 2 του ν. 4485/2017). 

και ασκεί κάθε άλλη αρμοδιότητα που προβλέπεται από 
τις διατάξεις του ν. 4485/2017. 

(β) Συνέλευση Τμήματος 

Η Συνέλευση Τμήματος είναι αρμόδια για θέματα όπως: 

ί. Απονέμει τους τίτλους σπουδών των προγραμμάτων 
σπουδών που οργανώνει το Τμήμα (άρθρο 21, παρ. ζ 
του ν. 4485/2017) 

ίί. συγκροτεί επιτροπές επιλογής ή εξέτασης των 
υποψήφιων διδακτόρων (άρθρο 31, παρ. 3, περ. δ του 
ν. 4485/2017) και ασκεί κάθε άλλη αρμοδιότητα που προ- 
βλέπεται από τις διατάξεις του ν. 4485/2017. 

Επισημαίνεται ότι «το Πρυτανικό Συμβούλιο του οικεί¬ 
ου Ιδρύματος έχει την ευθύνη τήρησης του νόμου σε ότι 
αφορά στην οργάνωση και λειτουργία των ΠΜΣ και την 
εκπόνηση διδακτορικών διατριβών...»(άρθρο 30, παρ. 5 
του ν. 4485/2017). 

Άρθρο 5 

Δικαίωμα υποβολής αίτησης για εκπόνηση 

Διδακτορικής Διατριβής 

Δικαίωμα υποβολής αίτησης (άρθρο 38 του ν. 4485/2017) 
για εκπόνηση διδακτορικής διατριβής έχει ο/η κάτοχος 
Διπλώματος Μεταπτυχιακών Σπουδών (Δ.Μ.Σ.) Α.Ε.Ι. της 
ημεδαπής ή αναγνωρισμένου ως ισότιμου της αλλοδαπής 
ή ενιαίου και αδιάσπαστου τίτλου σπουδών μεταπτυχιακού 
επιπέδου του άρθρου 46 του ν. 4485/2017. Σε ειδικές περι¬ 
πτώσεις που προβλέπονται από τον Κανονισμό Διδακτορι¬ 
κών Σπουδών, γίνεται αιτιολογημένα δεκτός ως υποψήφιος 
διδάκτορας και μη κάτοχος Δ.Μ.Σ. 

Άρθρο 6 

Επιλογή Υποψήφιου/ας Διδάκτορα χωρίς 

Δίπλωμα Μεταπτυχιακών Σπουδών (Δ.Μ.Σ.) 

Σε ειδικές περιπτώσεις, λόγω εγνωσμένης ποιότητας 
και κύρουςτου επιστημονικού ή επαγγελματικού έργου 
κάποιου/ας ενδιαφερομένου/ηςγια εκπόνηση Διδακτο¬ 
ρικής Διατριβής, ή λόγω εξαιρετικής ποιότητας και επιπέ¬ 
δου επιστημονικές δημοσιεύσεις ή λόγω ευρεσιτεχνίας 
και συναφών διακρίσεων, η Συνέλευση δύναται, μετά 
από αιτιολογημένη απόφασή της, να κάνει δεκτό/ή ως 
Υποψήφιο/α Διδάκτορα και μη κάτοχο Δ.Μ.Σ. 

Στις περιπτώσεις αυτές, κατόπιν σχετικής εισήγησης της 
Τριμελούς Επιτροπής, η Συνέλευση δύναται να ορίσει ένα 
ή περισσότερα μαθήματα, στο πλαίσιο είτε (α) Προγραμ¬ 
μάτων Μεταπτυχιακών Σπουδών (Π.Μ.Σ.) είτε (β) άλλων 
εγκεκριμένων προγραμμάτων διαλέξεων και σεμιναρίων 
του Τμήματος ή του Ιδρύματος, τα οποία θα πρέπει να περα¬ 
τώσει ο/η Υποψήφιος/α Διδάκτορας, κατά το αρχικό στάδιο 
εκπόνησηςτηςδιατριβήςτου/της. Η Συνέλευση μπορεί να 
ορίσει επιπρόσθετες προϋποθέσεις, ανά περίπτωση. 

Στις εξαιρετικές αυτές περιπτώσεις κατά τις οποίες 
γίνεται δεκτός/ή μη κάτοχος Δ.Μ.Σ., απαιτείται Πτυχίο 
Ελληνικού Α.Ε.Ι. ή ομοταγούς πανεπιστημίου του εξωτε¬ 
ρικού αναγνωρισμένου από το ΔΙΚΑΤΣΑ ή τον ΔΟΑΤΑΠ. 

Άρθρο 7 

Διαδικασία επιλογής Υποψηφίων Διδακτόρων 

Α. Γενικά θέματα 

Α.1 Διαδικασία επιλογής 

Η διαδικασία επιλογής/εγγραφής Υποψήφιου/ας Διδά- 
κτορος προϋποθέτει: [α] είτε υποβολή αίτησης (άρθρο 38 


του ν. 4485/2017) από τον/την ενδιαφερόμενο/η κατά τη 
διάρκεια κάθε ακαδημαϊκού έτους στη Γραμματεία του 
Τμήματος Ναυτιλίας και Επιχειρηματικών Υπηρεσιών, [β] 
είτε την εμπρόθεσμη υποβολή αίτησης μετά από δημοσί¬ 
ευση σχετικής προκήρυξης ή πρόσκλησης εκδήλωσης εν¬ 
διαφέροντος για εκπόνηση Διδακτορικής Διατριβής σύμ¬ 
φωνα με τις διατάξεις του άρθρου 42 του ν. 4485/2017. 

Α.2 Διαδικασία επιλογής μετά από προκήρυξη ή πρό¬ 
σκληση εκδήλωσης ενδιαφέροντος για εκπόνηση διδα¬ 
κτορικής διατριβής (άρθρο 42 ν. 4485/2017). 

Οι σχετικές προκηρύξεις δημοσιοποιούνται, είτε δια 
του ημερήσιου τύπου, είτε δια ανάρτησης στους οικείους 
διαδικτυακούς τόπους, είτε δια ανάρτησης σε σελίδες 
κοινωνικής δικτύωσης του Τ μήματος. 

Οι προϋποθέσεις, οι όροι, οι προθεσμίες και οι διαδι¬ 
κασίες κατάθεσης υποψηφιοτήτων και επιλογής υποψη¬ 
φίων διδακτόρων, καθώς και πρόσθετες υποχρεώσεις 
αυτών, παραδοτέα, χρονικά όρια ολοκλήρωσης των δι¬ 
ατριβών και συναφή θέματα, μνημονεύονται ρητά στις 
σχετικές προκηρύξεις και προσκλήσεις. 

Η ανάθεση επίβλεψης των εν λόγω διδακτορικών δια¬ 
τριβών μπορεί, βάσει της προκήρυξης, να υπόκειται σε 
επιπλέον διαδικασίες και κριτήρια από εκείνα που προ- 
βλέπονται στον ισχύοντα νόμο και παρόντα Κανονισμό 
Διδακτορικών Σπουδών. 

Β. Επιλεξιμότητα Υποψηφίων Διδακτόρων 

Ως Υποψήφιοι/ες Διδάκτορες γίνονται δεκτοί/ές οι 
κάτοχοι πτυχίων και διπλωμάτων σύμφωνα με τις προ¬ 
βλέψεις του Άρθρου 5 και, σε ειδικές περιπτώσεις, του 
Άρθρου 6 του παρόντος κανονισμού. 

Γ. Απαιτούμενα δικαιολογητικά 

Ο/Η ενδιαφερόμενος/η υποψήφιος/α υποβάλλει, κατά 
τη διάρκεια του ακαδημαϊκού έτους, σχετική αίτηση στη 
Γραμματεία του Τ μήματος Ναυτιλίας και Επιχειρηματικών 
Υπηρεσιών, συνοδευόμενη από τα παρακάτω δικαιολο- 
γητικά σε έντυπη ή ηλεκτρονική μορφή 

1. Αίτηση (άρθρο 38 του ν. 4485/2017). 

2. Φωτοτυπία αστυνομικού δελτίου ταυτότητας ή ισό- 
κυρο δημόσιο έγγραφο ταυτοπροσωπίας. 

3. Αναλυτικό Βιογραφικό Σημείωμα (άρθρο 38 του 
ν. 4485/2017). 

4. Φωτοτυπία Πτυχίου/Διπλώματος. 

5. Φωτοτυπία Μεταπτυχιακού Τίτλου Σπουδών. 

6. Πιστοποιητικό/ά γνώσης ξένων γλωσσών εφόσον 
υπάρχουν (προαιρετικά), και υποχρεωτικά Πιστοποιητι¬ 
κό επάρκειας ξένης γλώσσας εάν αναφέρεται ως ειδική 
προϋπόθεση σε αντίστοιχη σχετική προκήρυξη συγκε¬ 
κριμένου θέματος διδακτορικής διατριβής, στην οποία 
ανταποκρίνεται ο/η ενδιαφερόμενος/η υποψήφιος/α. 

7. Τουλάχιστον δύο (2) συστατικές επιστολές από 
Καθηγητές/τριες Α.Ε.Ι. με τους/τις οποίους/οποίες ο/η 
ενδιαφερόμενος/η υποψήφιος/α είχε ή έχει ακαδημαϊκή 
σχέση. 

8. Ανάτυπα ή ψηφιακά αντίγραφα άρθρων, που δημο¬ 
σιεύτηκαν είτε σε επιστημονικά περιοδικά είτε σε πρακτι¬ 
κά διεθνών συνεδρίων τα οποία δημοσιεύουν εργασίες 
με σύστημα κριτών, μονογραφίες ή διακρίσεις. 

9. Αντίγραφα τυχόν επιστημονικών εργασιών, που 
έχουν εκπονηθεί σε προηγούμενα Προπτυχιακά και 
Μεταπτυχιακά Προγράμματα Σπουδών από τα οποία 

ο/η ενδιαφερόμενος/η υποψήφιος/α έχει αποφοιτήσει 
και δεν έχουν δημοσιευθεί, σε ψηφιακή μορφή. 

10. Συνοπτικό Σχέδιο Πρότασης Διδακτορικής Διατρι¬ 
βής (άρθρο 38 του ν. 4485/2017) με τα εξής ενδεικτικά 
περιεχόμενα: 

ί. Προτεινόμενο θέμα Διδακτορικής Διατριβής και ση¬ 
μασία του. 

ϋ. Περιγραφή του σκοπού της Διδακτορικής Διατριβής, 
καθώς και των επιμέρους στόχων αυτής. 

ίϋ. Περιγραφή της μεθοδολογίας που θα ακολουθηθεί. 

ίν. Ενδεικτική βιβλιογραφία. 

ν. Προσδοκώμενα αποτελέσματα. 

Η προτεινόμενη γλώσσα εκπόνησης της διδακτορικής 
διατριβής, η οποία μπορεί να είναι διάφορη της ελληνι¬ 
κής καταγράφεται στην αίτηση. Επίσης, είναι δυνατόν 
να καταγράφεται και ο προτεινόμενος, ως επιβλέπων/ 
ουσα της διδακτορικής διατριβής ο/η οποίος/α ανήκει 
σε όσους/ες έχουν δικαίωμα επίβλεψης (άρθρα 38 και 
39 του ν. 4485/2017). 

Δ. Κριτήρια επιλογής Υποψηφίων 

Η Συνέλευση του Τμήματος, ύστερα από εισήγηση 
Τριμελούς Επιτροπής Αξιολόγησης που έχει ορίσει για 
τον σκοπό αυτό (για κάθε μία ή μέρος ή το σύνολο των 
υποβληθεισών αιτήσεων), εξετάζει αν πληρούνται τα 
κατά τον Νόμο απαιτούμενα προσόντα και τα κριτήρια, 
που έχουν τεθεί από τον παρόντα Κανονισμό Διδακτο¬ 
ρικών Σπουδών, καθώς και τα γενικότερα επιστημονι- 
κά-ακαδημαϊκά κριτήρια που εγγυώνται τις προοπτικές 
διδακτορικής έρευνας υψηλής ποιότητας των ενδιαφε¬ 
ρομένων υποψηφίων. 

Εξετάζεται δηλαδή εάν ο/η ενδιαφερόμενος/η υπο¬ 
ψήφιος/α διαθέτει γνώση του προτεινόμενου θέματος 
σε θεωρητικό επίπεδο και εξοικείωση με τις τρέχουσες 
επιστημονικές εξελίξεις και προβληματισμούς στα αντί¬ 
στοιχα επιστημονικά πεδία, εάν έχει σαφήνεια ερευνη¬ 
τικών στόχων, εάν η υποψηφιότητα υπόσχεται επιτυχή 
ερευνητική παραγωγή και εάν η ερευνητική πρόταση 
εμπίπτει στα ερευνητικά και εν γένει ακαδημαϊκά ενδι¬ 
αφέροντα του Τμήματος. Η παραπάνω αναφερόμενη 
Τριμελής Επιτροπή Αξιολόγησης έχει το δικαίωμα να 
καλέσει τον/την υποψήφιο/α σε προσωπική συνέντευξη. 

Ενδεικτικά αναφέρονται τα ακόλουθα κριτήρια, που 
μπορούν να ληφθούν υπόψη από τη Συνέλευση για τη 
λήψη απόφασης: 

1. Μεταπτυχιακό Δίπλωμα Ειδίκευσης. 

2. Διπλωματική Εργασία. 

3. Πρώτο πτυχίο (βαθμός, συνάφεια). 

4. Πτυχιακή εργασία. 

5. Επαγγελματική εμπειρία. 

6. Δημοσιεύσεις σε επιστημονικά περιοδικά με σύστη¬ 
μα κριτών. 

7. Ανακοινώσεις σε επιστημονικά συνέδρια με σύστη¬ 
μα κριτών. 

8. Άλλες εργασίες. 

9. Συμμετοχή σε ερευνητικά προγράμματα. 

10. Πιστοποιημένη γνώση της ξένης γλώσσας. 

11. Δεύτερο πτυχίο (εάν υπάρχει). 

Ε. Διαδικασία αξιολόγησης υποψηφιοτήτων 

Η Τριμελής Επιτροπή Αξιολόγησης (παρ. Δ του παρό¬ 
ντος άρθρου 7) υποβάλλει εγγράφως αναλυτικό υπόμνη¬ 
μα, με το οποίο εισηγείται την αποδοχή ή την απόρριψη 


κάθε υποψηφιότητας, καθώς και την ανάληψη της επίβλε¬ 
ψης της Διδακτορικής Διατριβής σε επιβλέποντα/ουσα 
είτε σύμφωνα με την πρόταση του/της υποψήφιου/ας είτε, 
αν πρόταση δεν υφίσταται, με κριτήριο τη συνάφεια του 
γνωστικού αντικειμένου και ερευνητικών ενδιαφερόντων 
των μελών ΔΕΠ του Τμήματος με το θέμα της Διδακτορι¬ 
κής Διατριβής (άρθρο 38 του ν. 4485/2017 και άρθρο 8 
του παρόντος) και μετά από συνεννόηση και σύμφωνη 
γνώμη του/της προτεινόμενου/ης ως επιβλέποντα/ουσας. 

Η Συνέλευση του Τμήματος, αφού λάβει τη γνώμη του 
προτεινόμενου επιβλέποντος/ουσας,τη συνεκτιμά με το 
υπόμνημα της επιτροπής και εγκρίνει ή απορρίπτει αιτιο¬ 
λογημένα την αίτηση. Στην εγκριτική απόφαση ορίζεται 
και η γλώσσα συγγραφής της διδακτορικής διατριβής 
(άρθρο 38 του ν. 4485/2017). 

Με απόφασή της η Συνέλευση του Τμήματος μπο¬ 
ρεί να ορίσει ως προϋπόθεση για την εκπόνηση της 
Διδακτορικής Διατριβής ενός/μιας Υποψηφίου/ας την 
παράλληλη επιτυχή παρακολούθηση μαθήματος/ων ή 
άλλες συναφείς με την εκάστοτε επιστημονική έρευνα 
δραστηριότητες (προβλέπεται κατ' εξουσιοδότηση του 
άρθρου 45, παρ. 2, περ. στ του ν. 4485/2017). 

Άρθρο 8 

Επίβλεψη Διδακτορικής Διατριβής 

Α. Δικαίωμα επίβλεψης (άρθρο 39 του ν. 4485/2017) 

Δικαίωμα επίβλεψης διδακτορικών διατριβών έχουν 
τα μέλη Δ.Ε.Π. Α' βαθμίδας, Αναπληρωτή Καθηγητή και 
Επίκουρου Καθηγητή του οικείου ή άλλου Α.Ε.Ε ή ερευ¬ 
νητές Α', Β' ή Γ' βαθμίδας από ερευνητικά κέντρα του 
άρθρου 13Α του ν. 4310/2014, συμπεριλαμβανομένων 
των ερευνητικών κέντρων της Ακαδημίας Αθηνών και 
του Ιδρύματος Ιατροβιολογικών Ερευνών της Ακαδη¬ 
μίας Αθηνών ή, ως διαφορετικά ορίζεται από το ισχύον 
εκάστοτε νομοθετικό πλαίσιο. 

Κάθε μέλος Δ.Ε.Π. μπορεί να επιβλέπει έως έξι (6) 
(Υ.Δ.) ευρισκόμενους εντός της «κανονικής διάρκειας» 
εκπόνησης (όπως αυτή ορίζεται στο άρθρο 10 του πα¬ 
ρόντος), μη συνυπολογιζομένων τυχόν συνεπιβλέψεων, 
και έως δέκα (10) Υ.Δ. το ανώτερο (άρθρο 45 παρ. 2 του 
ν. 4485/2017). 

Σε περίπτωση προκήρυξης για εκπόνηση Διδακτορι¬ 
κής Διατριβής, η ανάθεση της επίβλεψης μπορεί βάσει 
της προκήρυξης να υπόκειται σε επιπλέον διαδικασίες 
και κριτήρια από εκείνα που προβλέπονται στο νόμο και 
στον οικείο Κανονισμό Διδακτορικών Σπουδών (άρθρο 
42 του ν. 4485/2017). 

Β. Συγκρότηση Τριμελούς Συμβουλευτικής Επιτροπής 
(άρθρο 39, παρ. 2 του ν. 4485/2017) 

Η Συνέλευση του Τμήματος αναθέτει στον/στην προ- 
τεινόμενο/η επιβλέποντα/ουσα, σύμφωνα με την παρά¬ 
γραφο 3 του άρθρου 38 του ν. 4485/2017, την επίβλεψη 
της Διδακτορικής Διατριβής και ορίζει Τριμελή Συμβου¬ 
λευτική Επιτροπή, με αρμοδιότητα να πλαισιώνει και να 
υποστηρίζει την εκπόνηση και συγγραφή της. 

Στην Επιτροπή του προηγούμενου εδαφίου μετέχουν 
ως μέλη, ο/η επιβλέπων/ουσα και δύο ακόμη μέλη Δ.Ε.Π. 
Α' βαθμίδας, Αναπληρωτή και Επίκουρου από το οικείο 
ή άλλο Α.Ε.Ι. ή καθηγητές/τριες αναγνωρισμένων ως ομο- 
ταγών ιδρυμάτων της αλλοδαπής, οι οποίοι είναι κάτοχοι 

διδακτορικού διπλώματος, ή ερευνητές/νήτριεςτων βαθ¬ 
μιδών Α', Β' ή Γ' από ερευνητικά κέντρα του άρθρου 13Α 
του ν. 4310/2014, συμπεριλαμβανομένων των ερευνητι¬ 
κών κέντρων της Ακαδημίας Αθηνών και του Ιδρύματος 
Ιατροβιολογικών Ερευνών της Ακαδημίας Αθηνών ή από 
αναγνωρισμένα ερευνητικά κέντρα ή ινστιτούτα της αλλο¬ 
δαπής και έχουν το ίδιο ή συναφές γνωστικό αντικείμενο 
με την υπό κρίση Διδακτορική Διατριβή. 

Στην τριμελή συμβουλευτική επιτροπή μετέχει τουλά¬ 
χιστον ένα (1) μέλος Δ.Ε.Π. από τις τρεις πρώτες βαθμίδες 
του οικείου Τμήματος. 

Γ. Αδυναμία τέλεσης χρεών Επιβλέποντος/ουσας (άρ¬ 
θρο 39, παρ. 3 του ν. 4485/2017) 

Αν για οποιονδήποτε λόγο ο/η επιβλέπων/ουσα εκλεί- 
ψει ή διαπιστωμένα αδυνατεί να επιβλέψει για μεγάλο 
χρονικό διάστημα κατά τα ειδικότερα οριζόμενα στον 
Κανονισμό Διδακτορικών Σπουδών, η Συνέλευση του 
Τμήματος, εκτιμώντας τις περιστάσεις, αναθέτει σε άλλο 
μέλος Δ.Ε.Π. την επίβλεψη, σύμφωνα με όσα ορίζονται 
στις προηγούμενες παραγράφους, είτε με δική της 
πρωτοβουλία, είτε ύστερα από αίτηση του/της Υ.Δ. και 
γνώμη του/της προτεινόμενου/ης επιβλέποντος/ουσας. 
Διαφορετικά, αναθέτει σε ένα από τα άλλα δύο (2) μέλη 
της Τριμελούς Συμβουλευτικής Επιτροπής, ακόμη και 
καθ' υπέρβαση του μέγιστου αριθμού υποψήφιων δι¬ 
δακτόρων που μπορεί να επιβλέπεται ανά μέλος Δ.Ε.Π., 
σύμφωνα με όσα ορίζονται στον παρόντα Κανονισμό. 

Δ. Μετακίνηση/συνταξιοδότηση Επιβλέποντος/ουσας 
(άρθρο 39, παρ. 2 του ν. 4485/2017) 

Αν ο/η αρχικά επιβλέπων/ουσα μετακινηθεί σε άλλο 
Α.Ε.Ι. ή Τμήμα Α.Ε.Ι. ή συνταξιοδοτηθεί, συνεχίζει να εκτε- 
λεί χρέη επιβλέποντος/ουσας των διδακτορικών διατρι¬ 
βών που έχει αναλάβει και ο τίτλος απονέμεται από το 
Πανεπιστήμιο Αιγαίου. 

Ε. Ανάρτηση στην Ιστοσελίδα του Τμήματος (άρθρο 
39, παρ. 4 του ν. 4485/2017) 

Τα ονόματα των υποψήφιων διδακτόρων, των επιβλε- 
πόντων μελών Δ.Ε.Π. ή ερευνητών/τριών, οι τίτλοι των 
εκπονούμενων διδακτορικών διατριβών και σύντομη 
περίληψη αυτών, καθώς και τα μέλη των συμβουλευ¬ 
τικών επιτροπών αναρτώνται από τη Γραμματεία του 
Τμήματος στον διαδικτυακό τόπο του Ιδρύματος στην 
ελληνική και στην αγγλική γλώσσα. 

Άρθρο 9 

Εκπόνηση της Διδακτορικής Διατριβής 
Κατά τη διάρκεια εκπόνησης της Διδακτορικής Διατρι¬ 
βής, ο/η Υ.Δ. ασχολείται με την αξιολόγηση και διερεύνη- 
ση των πηγών, τη συλλογή των ερευνητικών δεδομένων, 
καθώς και την επεξεργασία και ανάλυση των δεδομένων 
αυτών. Η Διδακτορική Διατριβή πρέπει να αποτελεί ση¬ 
μαντική νέα συνεισφορά στην επιστημονική γνώση. 

Ο/Η Υ.Δ. έχει τη δυνατότητα να πραγματοποιήσει ένα 
μέρος της έρευνας του/της σε Πανεπιστήμιο άλλης χώρας 
μετά από σύμφωνη γνώμη του επιβλέποντα/ας ή/και της 
Τριμελούς Συμβουλευτικής Επιτροπής, προκειμένου να 
συνεργαστεί σε ερευνητικό επίπεδο με άλλους ερευνητές/ 
νήτριες και να αποκτήσει περαιτέρω διεθνή εμπειρία. Ο/Η 
Υποψήφιος/α Διδάκτορας οφείλει να επιδιώκει ενεργή πα¬ 


ρουσία στο διεθνές ακαδημαϊκό γίγνεσθαι συμμετέχοντας 
σε σεμινάρια ή επιστημονικά συνέδρια, αποβλέποντας 
στην αναγνώριση της έρευνας του/της με δημοσιεύσεις 
σε περιοδικά με σύστημα κριτών, όπου αυτό είναι εφικτό. 

Άρθρο 10 

Χρονική διάρκεια εκπόνησης 

Διδακτορικής Διατριβής 

Α. Ελάχιστη Διάρκεια (άρθρο 40, παρ. 1 του 
ν. 4485/2017). 

Η ελάχιστη χρονική διάρκεια για την απόκτηση του 
Διδακτορικού Διπλώματος είναι τρία (3) πλήρη ημερο¬ 
λογιακά έτη απάτην ημερομηνία ορισμού τηςΤριμελούς 
Συμβουλευτικής Επιτροπής. 

Β. Μέγιστος χρόνος ολοκλήρωσης Διδακτορικής Δι¬ 
ατριβής 

Μέγιστος χρόνος ολοκλήρωσης Διδακτορικής Διατρι¬ 
βής (άρθρο 45, παρ. 2 του ν. 4485/2017) ορίζεται το δι¬ 
πλάσιο του ελάχιστου χρόνου και μετά από αίτημα του/ 
ης Υ.Δ. περαιτέρω παράταση δύο ετών, εξαιρουμένων των 
αναστολών σπουδών. Σε εξαιρετικές περιπτώσεις, με τεκ¬ 
μηρίωση ειδικών λόγων εκ μέρους του/ης Υ.Δ. σε σχετική 
αίτησή του/ης προς τοΤμήμα και με σύμφωνη γνώμη του/ 
ης επιβλέποντα/ουσας, δύναται η Συνέλευση να εγκρίνει 
περαιτέρω παράταση ενός (1) επιπρόσθετου έτους. 

Ως «κανονική διάρκεια» εκπόνησηςτης διδακτορικής 
διατριβής ορίζεται το διπλάσιο του κατά το νόμο ελάχι¬ 
στου, δηλαδή τα έξι (6) έτη. 

Γ. Αναστολή εκπόνησης Διδακτορικής Διατριβής 

Ο/Η Υποψήφιος/α Διδάκτορας μπορεί κατά τη διάρ¬ 
κεια των σπουδών του/της στο Διδακτορικό Πρόγραμμα 
να ζητήσει με επαρκώς αιτιολογημένη αίτησή του/της 
την αναστολή της ανωτέρω περιόδου έως και δύο (2) 
έτη συνολικά. 

Άρθρο 11 

Δικαιώματα και Υποχρεώσεις Υποψήφιου/ας 

Διδάκτορα 

Ο/Η Υποψήφιος/α Διδάκτορας υποχρεούται σε ανα¬ 
νέωση εγγραφής ανά ακαδημαϊκό έτος (άρθρο 45, παρ. 
2 του ν. 4485/2017). 

Ο/Η Υποψήφιος/α Διδάκτορας έχει την υποχρέωση να 
παρουσιάζει κάθε έτος, από αρχές Απριλίου έως τέλος Ιου¬ 
νίου ενδεικτικά, στην Τριμελή Συμβουλευτική Επιτροπή 
προφορικά, ενδεχομένως στο πλαίσιο ανοιχτών ημερίδων 
υποψηφίων διδακτόρων, και εγγράφωςτη συντελούμενη 
πρόοδο στην εκπόνηση της Διδακτορικής Διατριβής του/ 
της. Αντίγραφο του σχετικού υπομνήματος, καθώς και 
σχόλια επ' αυτού από τον/την Επιβλέποντα/ουσα ή την 
Τριμελή Συμβουλευτική Επιτροπή, συνοδευόμενο από 
Έκθεση Προόδου που συντάσσει η εν λόγω Επιτροπή, 
καταχωρείται στον ατομικό φάκελο του/της Υποψηφίου/ 
ας (άρθρο 40, παρ. 2 του ν. 4485/2017), αφού κατατεθεί 
προηγουμένως στη Γραμματεία του Τμήματος. 

Ο/Η Υποψήφιος/α Διδάκτορας διατηρεί πλήρη τα δι¬ 
καιώματα και τις παροχές που προβλέπονται για τους/ 
τις μεταπτυχιακούς/ες φοιτητές/ήτριες του Τμήματος 
(ενδεικτικά αναφέρονται: τεχνολογική και οικονομική 
υποστήριξη, βραβεία, υποτροφίες, παροχές φοιτητικής 
μέριμνας, εκπροσώπηση σε Συλλογικά Όργανα κλπ.), 
επί πέντε (5) έτη από την ημερομηνία ορισμού τηςΤρι- 

μελούς Συμβουλευτικής Επιτροπής, ενώ μετά την ολο¬ 
κλήρωση της Διδακτορικής Διατριβής διατηρεί πλήρη 
δικαιώματα χρήσης των πανεπιστημιακών βιβλιοθηκών 
επί πέντε (5) έτη (άρθρο 40, παρ. 3 του ν. 4485/2017). 

Η Τριμελής Συμβουλευτική Επιτροπή μπορεί να ενθαρ¬ 
ρύνει τους/ις Υ.Δ. για συμμετοχή σε σεμινάρια, συνέδρια 
και λοιπές ακαδημαϊκές εκδηλώσεις ή για δημοσίευση 
πρωτότυπων εργασιών σε επιστημονικά περιοδικά ανα¬ 
γνωρισμένου κύρους με σύστημα κριτών ή παρουσίαση 
σχετικών με το θέμα της διδακτορικής διατριβής εργασι¬ 
ών σε συνέδρια με σύστημα κριτών, σεμινάρια ή ημερίδες 
(άρθρο 45, παρ. 2 του ν. 4485/2017), επιμελούμενη και 
ευνοϊκές πρακτικές και υλικές συνθήκες για τα παραπάνω. 

Η υποχρέωση παρακολούθησης/συμμετοχής σε μα¬ 
θήματα ή εργαστήρια προτείνεται απότηνΤριμελή Συμ¬ 
βουλευτική Επιτροπή και εγκρίνεται από τη Συνέλευση 
του Τμήματος (άρθρο 45, παρ. 2 του ν. 4485/2017). 

Οι διδακτορικές σπουδές προσφέρονται δωρεάν (άρ¬ 
θρο 40, παρ. 3 του ν. 4485/2017). 

Άρθρο 12 

Δυνατότητα απασχόλησης Υποψηφίου/ας 

Διδάκτορα 

Στις δραστηριότητες των Υποψηφίων Διδακτόρων 
δύνανται να περιλαμβάνονται: 

• η επίλυση ασκήσεων και η παρουσίαση μελετών περί¬ 
πτωσης (ε35θ 5ΐυάίθ5) σε προπτυχιακά και μεταπτυχιακά 
μαθήματα, με τη σύμφωνη γνώμη των διδασκόντων/ 
ουσών των μαθημάτων αυτών, 

• η υποστήριξη εργαστηριακών προπτυχιακών/μετα- 
πτυχιακών μαθημάτων με τη σύμφωνη γνώμη του/της 
διδάσκοντα/ουσαςτου μαθήματος, 

• η συμμετοχή στην επιτήρηση των τελικών εξετάσε¬ 
ων και των ενδιάμεσων διαγωνισμάτων (προόδων) των 
προπτυχιακών/μεταπτυχιακών μαθημάτων, 

• η συμμετοχή σε ερευνητικά έργα, έρευνες πεδίου και 
συλλογή δεδομένων, διδασκαλίας σε θερινά σχολεία και 
σεμινάρια ή άλλων συναφών δραστηριοτήτων. 

Με πρόταση της Συνέλευσης του Τμήματος και κοι¬ 
νή απόφαση των Υπουργών Παιδείας και Οικονομικών 
μπορεί να ανατίθεται σε Υ.Δ. η επικουρία μελών Δ.Ε.Π. σε 
προπτυχιακό και μεταπτυχιακό επίπεδο με ωριαία αντιμι¬ 
σθία που επιβαρύνει τον προϋπολογισμό του Ιδρύματος 
(άρθρο 9, παρ. 3, εδ. ε, του ν. 3685/2008). 

Υποψήφιοι/ες Διδάκτορες που εμπίπτουν στο άρθρο 
19 παρ. 4 του ν. 4452/2017 δύναται να προσλαμβάνονται 
ως ακαδημαϊκοί υπότροφοι δια πράξεως του οικείου 
Τμήματος με σχέση εργασίας ιδιωτικού δικαίου ορισμέ¬ 
νου χρόνου για τη διεξαγωγή διδακτικού, ερευνητικού, 
επιστημονικού, οργανωτικού, εργαστηριακού ή κλινικού 
έργου καθοριζόμενου δια της συμβάσεως. Η προκήρυξη 
του γνωστικού αντικειμένου γίνεται μετά από έγκριση 
από τη Συνέλευση του Τμήματος. Η διάρκεια της συμ¬ 
βάσεως καθορίζεται μέχρι ενός πανεπιστημιακού έτους 
κατά περίπτωση, ανάλογα μετιςανάγκεςτουΤμήματος. 
Δύναται αυτή να ανανεώνεται ή να παρατείνεται, πλην 
όμως ο συνολικός χρόνος πρόσληψης δεν δύναται να 
υπερβείτατρία (3) πανεπιστημιακά έτη. Η απασχόληση 
των ανωτέρω δύναται να είναι πλήρης ή μερική και η 
κάλυψη της αποζημίωσής τους θα γίνεται από υποτρο¬ 


φίες και πόρους που θα εξασφαλίζει το Τμήμα, χωρίς 
αύξηση της κρατικής επιχορήγησης προςτο οικείο Α.Ε.Ε 
και σύμφωνα με τις κείμενες διατάξεις. 

Άρθρο 13 

Τροποποίηση θέματος και αλλαγή 

επιβλέποντος/ουσας Διδακτορικής Διατριβής 
(α) Για την τροποποίηση του θέματος της Διδακτορι¬ 
κής Διατριβής απαιτείται εισήγηση του/ης Επιβλέπο- 
ντος/ουσας και έγκριση της Συνέλευσης του Τμήματος. 
Η τροποποίηση του θέματοςτης Διδακτορικής Διατριβής 
αποκλείεται μετά την υποβολή αίτησης του/της Υποψή¬ 
φιου/ας Διδάκτορα για τη δημόσια υποστήριξη και την 
αξιολόγησή της. 

(β) Εάν η τροποποίηση του θέματοςτης διδακτορικής 
διατριβής έχει ως συνέπεια την ανάγκη αλλαγής επιβλέ- 
ποντος/ουσας, απαιτείται κοινή εισήγηση του αποχω- 
ρούντος και του/ης νέου/ας επιβλέποντος/ουσας και 
αντίστοιχη έγκριση της Συνέλευσης του Τμήματος. 

(γ) Σε περιπτώσεις ανάγκης αλλαγής επιβλέποντα/ου- 
σας πέραν των προβλεπομένων της παραγράφου «Γ» 
του άρθρου 8 του παρόντος, απαιτείται ομοίως κοινή 
αιτιολογημένη εισήγηση του αποχωρούντος και του/της 
νέου/ας επιβλέποντος/ουσας και αντίστοιχη έγκριση της 
Συνέλευσης του Τ μήματος. 

Τυχόν τροποποίηση θέματος ή/και αλλαγή επιβλέπο- 
ντος/ουσας δεν επιφέρει καμία αλλαγή στη συνολική 
διάρκεια εκπόνησης της διδακτορικής διατριβής για ήδη 
εγγεγραμμένο/η Υ.Δ., η οποία ορίζεται από τις διατάξεις 
του άρθρου 10. 

Άρθρο 14 

Γλώσσα συγγραφής Διδακτορικής Διατριβής 
Η Διδακτορική Διατριβή συντάσσεται σε γλώσσα που 
αποφασίζει η Συνέλευση του Τμήματος (άρθρο 38 παρ. 
3 του ν. 4485/2017). Σε περίπτωση που η Διδακτορική 
Διατριβή έχει γραφεί σε άλλη γλώσσα, ο/η Υποψήφιος/α 
Διδάκτορας υποβάλλει συνημμένη στη Διδακτορική Δι¬ 
ατριβή εκτενή περίληψή της στην ελληνική γλώσσα. 

Άρθρο 15 

Τελική Αξιολόγηση και Κρίση 

Διδακτορικής Διατριβής 

Α. Υποβολή εισηγητικής έκθεσης της Τριμελούς Συμ¬ 
βουλευτικής Επιτροπής στη Συνέλευση του Τμήματος 
Μετά την ολοκλήρωση εκπόνησης της Διδακτορικής 
Διατριβής, ο/η Υποψήφιος/α Διδάκτορας υποβάλλει αί¬ 
τηση στη Γραμματεία για τη δημόσια υποστήριξη και την 
αξιολόγησή της. Η αίτηση κοινοποιείται στην Τριμελή 
Συμβουλευτική Επιτροπή, η οποία συσκέπτεται, απο¬ 
φασίζει την έγκριση ή την απόρριψή της και, εφόσον 
αυτή εγκριθεί, συντάσσει αναλυτική Εισηγητική Έκθεση 
που υποβάλλεται στη Συνέλευση του Τμήματος. Στην 
εισηγητική έκθεση προτείνεται και ορισμός της επτα- 
μελούς εξεταστικής επιτροπής (άρθρο 41, παρ. 1 του 
ν. 4485/2017). 

Εάν η Τριμελής Συμβουλευτική επιτροπή δεν εγκρίνει 
την αίτηση του/ης Υ.Δ., του διαβιβάζει αναλυτικά επι¬ 
στημονικές παρατηρήσεις και προτάσεις για βελτίωση, 
καθώς και χρονοδιάγραμμα υλοποίησης. 

Β. Ορισμός Επταμελούς Εξεταστικής Επιτροπής από 
τη Συνέλευση του Τμήματος 
Η Συνέλευση τουΤμήματος Ναυτιλίας και Επιχειρημα¬ 
τικών Υπηρεσιών ορίζει Επταμελή Εξεταστική Επιτροπή 
για την αξιολόγηση της Διδακτορικής Διατριβής (άρθρο 
41, παρ. 1 του ν. 4485/2017). 

Στην επταμελή εξεταστική επιτροπή μετέχουν τα μέλη 
της τριμελούς συμβουλευτικής επιτροπής, εκτός από 
τα αφυπηρετήσαντα μέλη αυτής, τα οποία με απόφα¬ 
ση της Συνέλευσης του Τμήματος αντικαθίστανται από 
ισάριθμα μέλη που πληρούν τα κριτήρια του δεύτερου 
και τρίτου εδαφίου της παραγράφου 2 του άρθρου 39 
του ν. 4485/2017, καθώς και τέσσερα (4) επιπλέον μέλη, 
που πληρούν τα κριτήρια του δευτέρου εδαφίου της 
παραγράφου 2 του άρθρου 39 του ν. 4485/2017. 

Τα αφυπηρετήσαντα μέλη της τριμελούς συμβουλευ¬ 
τικής επιτροπής, που έχουν αντικατασταθεί, μπορούν να 
παρίστανται κατά τη συνεδρίαση χωρίς δικαίωμα ψήφου. 
Γ. Υποχρεώσεις του/της Υποψήφιου/ας Διδάκτορα 
Ο/Η Υποψήφιος/α Διδάκτορας υποχρεούται, μετά την 
υποβολή της Εισηγητικής Έκθεσης της Τριμελούς Συμ¬ 
βουλευτικής Επιτροπής και τον ορισμό της επταμελούς 
εξεταστικής επιτροπής από τη Συνέλευση να καταθέσει 
στη Γραμματεία του Τμήματος: 
ί. τη Διδακτορική Διατριβή σε ηλεκτρονική μορφή, 
ίί. Υπεύθυνη δήλωση στην οποία να βεβαιώνει ότι «Εί¬ 
μαι ο/η αποκλειστικός/ή συγγραφέας της υποβληθείσας 
Διδακτορικής Διατριβής με τίτλο «...». Η συγκεκριμένη 
Διδακτορική Διατριβή είναι πρωτότυπη και εκπονήθηκε 
αποκλειστικά για την απόκτηση του Διδακτορικού δι¬ 
πλώματος του Τμήματος Ναυτιλίας και Επιχειρηματικών 
Υπηρεσιών. Κάθε βοήθεια, την οποία είχα για την προ¬ 
ετοιμασία της, αναγνωρίζεται πλήρως και αναφέρεται 
επακριβώς στην εργασία. Επίσης, επακριβώς αναφέρω 
στην εργασία τις πηγές, τις οποίες χρησιμοποίησα, και 
μνημονεύω επώνυμα τα δεδομένα ή τις ιδέες που απο¬ 
τελούν προϊόν πνευματικής ιδιοκτησίας άλλων, ακόμη κι 
εάν η συμπερίληψή τους στην παρούσα εργασία υπήρ¬ 
ξε έμμεση ή παραφρασμένη. Γενικότερα, βεβαιώνω ότι 
κατά την εκπόνηση της Διδακτορικής Διατριβής έχω 
τηρήσει απαρέγκλιτα όσα ο νόμος ορίζει περί διανοη¬ 
τικής ιδιοκτησίας και έχω συμμορφωθεί πλήρως με τα 
προβλεπόμενα στο νόμο περί προστασίας προσωπικών 
δεδομένων και τις αρχές Ακαδημαϊκής Δεοντολογίας». 
Η υπεύθυνη δήλωση προσαρτάται στην οπίσθια (νθΓ5θ) 
όψη πριν από τη σελίδα τίτλου κάθε Διδακτορικής Δια¬ 
τριβής που κατατίθεται στο Τμήμα. 

ίίί. Σε περίπτωση που η Διδακτορική Διατριβή έχει 
γραφεί σε άλλη γλώσσα, ο/η Υποψήφιος/α Διδάκτορας 
υποβάλλει συνημμένη στη διατριβή εκτενή περίληψή 
της στην ελληνική γλώσσα. 

Δ. Ορισμός ημερομηνίας παρουσίασης - αξιολόγησης 
διατριβής 

Με πρωτοβουλία του/της Προέδρου τουΤμήματος και 
σε συνεννόηση με τον/την Επιβλέποντα/ουσα και τον/ 
την Υ.Δ., μετά την κοινοποίηση της Διδακτορικής Διατρι¬ 
βής που έχει κατατεθεί προς εξέταση από τη Γραμματεία 
σε όλα τα Μέλη της ορισθείσας Επταμελούς Εξεταστικής 
Επιτροπής, ορίζεται εντόςτετραμήνου η ημερομηνία και 
η ώρα της προφορικής δημόσιας παρουσίασης και αξι¬ 


ολόγησης της Διδακτορικής Διατριβής σε αίθουσα της 
Πανεπιστημιακής ΜονάδαςτουΤμήματος Ναυτιλίας και 
Επιχειρηματικών Υπηρεσιών του Πανεπιστημίου Αιγαίου. 

Η πρόσκληση κοινοποιείται έγκαιρα στην πανεπιστη¬ 
μιακή κοινότητα και η παρακολούθησή της είναι ελεύ¬ 
θερη στο κοινό. Κατά τη διαδικασία παρουσίασης και 
αξιολόγησης προϋποτίθεται η φυσική παρουσία, οπωσ¬ 
δήποτε του/της υποψήφιου/ας και τουλάχιστον τεσσά¬ 
ρων (4) μελών της Επταμελούς Εξεταστικής Επιτροπής. 
Τα υπόλοιπα μέλη δικαιούνται να μετάσχουν μέσω τηλε¬ 
διάσκεψης. Η φυσική παρουσία του/της επιβλέποντος/ 
ουσας είναι απαραίτητη. Ο/Η Υποψήφιος/α Διδάκτορας 
παρουσιάζει το περιεχόμενο της επιστημονικής έρευνάς 
του/της και τα πορίσματά της και απαντά σε ερωτήσεις 
και σχόλια μελών της Επταμελούς Επιτροπής ή των τυχόν 
αφυπηρετησάντων μελών της Τριμελούς Συμβουλευτι¬ 
κής Επιτροπής. Τα αφυπηρετήσαντα μέλη της τριμελούς 
συμβουλευτικής επιτροπής, μπορεί να παρίστανται κατά 
τη συνεδρίαση χωρίς δικαίωμα ψήφου. Η Επιτροπή στη 
συνέχεια συνεδριάζει χωρίς την παρουσία τρίτων, κρίνει 
την εργασία ως προς την ποιότητα, την πληρότητα, την 
πρωτότυπη σκέψη και τη συμβολή της στην επιστήμη 
και με βάση αυτά τα κριτήρια την εγκρίνει με πλειοψη- 
φία τουλάχιστον πέντε (5) Μελών (άρθρο 41, παρ. 3 του 
ν. 4485/2017) και, με σύμφωνη γνώμη τουλάχιστον πέ¬ 
ντε (5) Μελών της επιτροπής (ΝΣΚ 500/84 Γνμ. Δ/νσης 
Δικαστικού Γ.Λ.Κ.), αξιολογεί τη Διδακτορική Διατριβή 
με τους βαθμούς «ΚΑΛΩΣ», «ΛΙΑΝ ΚΑΛΩΣ» ή «ΑΡΙΣΤΑ». 
Για την απόφασή της η Επιτροπή συντάσσει πρακτικό 
Αξιολόγησης, το οποίο υποβάλλει στη Γραμματεία του 
Τμήματος. Σε περίπτωση κατά την οποία το πρακτικό 
φέρει υπογραφές τεσσάρων μελών της Επταμελούς Επι¬ 
τροπής, και πέμπτο μέλος έχει υπογράψει την Εισηγητική 
Έκθεση, ο τίτλος θεωρείται ότι έχει χορηγηθεί εγκύρως 
(ν. 4186/2013, άρθρο 39, παρ. 18). 

Ε. Βελτιώσεις της Διδακτορικής Διατριβής 

Η Επταμελής Εξεταστική Επιτροπή έχει το δικαίωμα 
κατά την αξιολόγησή της, με απλή πλειοψηφία των με¬ 
λών της, να ζητήσει από τον/ην Υποψήφιο/α Διδάκτορα 
να επιφέρει εντός εξαμήνου προσθήκες, αλλαγές ή δι¬ 
ορθώσεις στο τελικό κείμενο της Διδακτορικής Διατρι¬ 
βής, τις οποίες κρίνει απολύτως απαραίτητες, πριν αυτή 
κατατεθεί στη βιβλιοθήκη του Πανεπιστημίου Αιγαίου 
και σύμφωνα με τις προβλέψεις του άρθρου 16 του πα¬ 
ρόντος κανονισμού. 

Σε αυτή την περίπτωση, και οπωσδήποτε πριν από 
την καθομολόγηση του/της Υποψήφιου/ας Διδάκτορα, 
ο/η Επιβλέπων/ουσα οφείλει να βεβαιώσει με έγγρα¬ 
φό του που κατατίθεται στη Γραμματεία του Τμήματος 
ότι ο/η Υποψήφιος/α Διδάκτορας επέφερε στο κείμενο 
της Διδακτορικής Διατριβής τις προσθήκες, αλλαγές ή 
διορθώσεις, όπως αυτές αναφέρονται στο πρακτικό Αξι¬ 
ολόγησης της Επταμελούς Επιτροπής. 

ΣΤ. Παροχή Βεβαίωσης 

Στον/την Υποψήφιο/α Διδάκτορα μπορεί να χορη¬ 
γείται από τη Γραμματεία του Τμήματος, πριν από την 
αναγόρευση-καθομολόγησή του/της, βεβαίωση ότι έχει 
περατώσει επιτυχώς τη Διδακτορική Διατριβή του/της, 
εφόσον δεν εκκρεμούν διορθώσεις. 




Τεύχος Β' 514/16.02.2018 

Άρθρο 16 

Αναγόρευση-καθομολόγηση Διδακτόρων 

Ο/Η Υποψήφιος/α Διδάκτορας, μετά την ολοκλήρωση της 
παραπάνω διαδικασίας, δικαιούται να υποβάλει στη Γραμ¬ 
ματεία αίτηση για την αναγόρευση-καθομολόγησή του/της. 

Α. Πριν την αναγόρευση/καθομολόγηση, η Διδακτορι¬ 
κή Διατριβή θα πρέπει να έχει τυπωθεί και βιβλιοδετηθεί 
με τη φροντίδα του/της Υποψήφιου/ας Διδάκτορα ο/η 
οποίος/α καταθέτει με δική του/της ευθύνη αντίτυπα της 
Διατριβής του/της ως εξής: 

ί. Υποχρεωτική κατάθεση σε ηλεκτρονική μορφή στο 
Ιδρυματικό Αποθετήριο της Βιβλιοθήκης του Πανεπι¬ 
στημίου Αιγαίου 

Μ. Υποχρεωτική κατάθεση σε μορφή υ5Β στη Γραμμα¬ 
τεία του Τμήματος 

Μι. Υποχρεωτική κατάθεση σε έντυπη μορφή στο Εθνι¬ 
κό Κέντρο Τεκμηρίωσης. 

Συγκεκριμένα, με ευθύνη της ΓραμματείαςτουΤμήμα- 
τος και σε συνεργασία με τον/την Υποψήφιος/α Διδάκτο¬ 
ρα πραγματοποιείται υποχρεωτικά η ηλεκτρονική ανάρ¬ 
τηση της Διδακτορικής Διατριβής στο Εθνικό Κέντρο 
Τεκμηρίωσης και κατόπιν η ταχυδρομική αποστολή ενός 
αντιτύπου της Διατριβής στο Εθνικό Κέντρο Τεκμηρίω¬ 
σης (Εθνικό Κέντρο Τεκμηρίωσης/ΕΙΕ, Βασ. Κωνσταντί¬ 
νου 48,11635, Αθήνα). 

Η Γραμματεία, πριν την καθομολόγηση, οφείλει να 
ελέγξει την κατάθεσή της διατριβής στο Εθνικό Αρχείο 
Διδακτορικών Διατριβών του Εθνικού ΚέντρουΤεκμηρί- 
ωσης (Γιΐΐρ5://ρΓιάιτΐ5.θΙ<ΐ.9ΐ'/ρ^εΙητ5). 

Τα ανωτέρω αποτελούν απαραίτητη προϋπόθεση προκει- 
μένου να πραγματοποιηθεί η αναγόρευση - καθομολόγηση 
- απονομή Διπλώματος στον/στην Υποψήφιο/α Διδάκτορα. 

ίν. Υποχρεωτική κατάθεση δύο ηλεκτρονικών αντιτύ¬ 
πων της Διδακτορικής Διατριβής σε μορφή ψηφιακού 
δίσκου (ΘΘ) στην ΕΘΝΙΚΗ ΒΙΒΛΙΟΘΗΚΗ ΤΗΣ ΕΛΛΑΔΟΣ 
σύμφωνα με το ν. 3149/2003, άρθρο 12, παρ. 7α και 9 ή 
τα αντιστοίχως ισχύοντα κατά τον χρόνο περάτωσης της 
διατριβής. Τα 6ϋ5 πρέπει να φέρουν ετικέτα με το όνομα 
του/της Διδάκτορα, τον τίτλο της Διδακτορικής Διατριβής 
και το όνομα του Πανεπιστημίου, καθώς και την ημερομη¬ 
νία παρουσίασης και αξιολόγησής της (Εθνική Βιβλιοθή¬ 
κη της Ελλάδος, Τμήμα Εισαγωγής, κτήριο Βοτανικού, Λ. 
Αθηνών 31-33 καιΣπύρου Πάτση 12,10447 Αθήνα). Ο/η 
Υ.Δ. καταθέτει προαιρετικά στη Βιβλιοθήκη της Βουλής 
ηλεκτρονικό αντίτυπο της Διατριβής, με τη μορφή είτε 
ψηφιακού δίσκου (6ϋ) είτε κοινοποίησης στην ηλεκτρο¬ 
νική διεύθυνση ΓθίθΓθηεθ@ρ3ΐ'Ιί3ΐΓΐθηΐ.9 | ' του συνδέσμου 
(ΙίηΚ) προς το Εθνικό Κέντρο Τεκμηρίωσης, όπου θα έχει 
ήδη αναρτηθεί η Διδακτορική Διατριβή του/της. 

Β. Ο/Η Υποψήφιος/α Διδάκτορας προσκομίζει στη 
Γραμματεία μαζί με την αίτησή του/της για ενεργοποί¬ 
ηση της διαδικασίας αναγόρευσης-καθομολόγησης, τα 
εξής δικαιολογητικά: 

1. Βεβαίωση από τη Φοιτητική Μέριμνα περί μη ύπαρ¬ 
ξης εκκρεμοτήτων (επιστροφή κλειδιού δωματίου φοι¬ 
τητικής εστίας, επιστροφή βιβλιαρίου υγειονομικής 
περίθαλψης και μη ύπαρξη εκκρεμοτήτων για λόγους 
διαμονής σε φοιτητική εστία κατά τους θερινούς μήνες). 

2. Σε περίπτωση συμμετοχής στο Πρόγραμμα ΕΓ35ΐηυ5, 
βεβαίωση από το Γραφείο ΕΓ35ΐτια5 περί μη ύπαρξης οι¬ 
κονομικών εκκρεμοτήτων. 


3. Απόδειξη για την καταβολή της αξίας της περγαμη¬ 
νής σε περίπτωση που ο/η Υ.Δ. επιθυμεί τη χορήγηση 
του (και με βάση όσα ισχύουν κάθε φορά σύμφωνα με 
αποφάσεις των αρμοδίων οργάνων). 

4. Δελτίο ειδικού φοιτητικού εισιτηρίου (Ακαδημαϊκή 
Ταυτότητα) σε περίπτωση που είναι σε ισχύ. 

5. Βεβαίωση κατάθεσης της Διδακτορικής Διατριβής 
στη Βιβλιοθήκη του Πανεπιστημίου Αιγαίου. 

6. Βεβαίωση από τη Βιβλιοθήκη περί μη ύπαρξης εκ¬ 
κρεμοτήτων. 

Γ. Σε συνεδρίαση της Συνέλευσης του Τμήματος και 
παρουσία του/της Υποψήφιου/ας Διδάκτορα ο/η Πρό- 
εδροςτουΤμήματος θέτει δημόσια υπόψη του Σώματος 
τα σχετικά έγγραφα που πιστοποιούν την επιτυχή ολο¬ 
κλήρωση της διαδικασίας προφορικής παρουσίασης και 
αξιολόγησης της Διδακτορικής Διατριβής και ακολουθεί 
η δημόσια αναγόρευση/καθομολόγησή του/της, καθώς 
και η απονομή του Διδακτορικού Διπλώματος σε δύο 
αντίτυπα (Κατ' εξουσιοδότηση του άρθρου 45, παρ. 2, 
περ. ζ του ν. 4485/2017). 

Λεπτομέρειες της ανωτέρω διαδικασίας καθώς και 
ο τύπος του Διδακτορικού Διπλώματος προβλέπονται 
στη σχετική τυποποιημένη διαδικασία του Ιδρύματος 
και αντίστοιχη Απόφαση Συγκλήτου.Το κείμενο καθομο- 
λόγησης του/της Υποψ. διδάκτοροςτου Πανεπιστημίου 
Αιγαίου έχει εγκριθεί με απόφαση Συγκλήτου της υπ' 
αριθμ. 7 έκτακτης συνεδρίας (επαναληπτική) /18.07.2017 
(ΦΕΚ 2737/4-8-2017, τ.Β'). Επίσης σύμφωνα με την υπ' 
αριθμ. 21/19-1-2017, θέμα 7.4 απόφαση της Συγκλήτου, 
ή όπως κάθε φορά ισχύει, δίνεται η δυνατότητα πραγ¬ 
ματοποίησης καθομολόγησης και απονομής του διδα¬ 
κτορικού διπλώματος σε Υποψήφιους/ες Διδάκτορες 
που διαμένουν αποδεδειγμένα στο εξωτερικό, ενώπιον 
των ελληνικών, πρεσβευτικών και προξενικών αρχών. 

Το Διδακτορικό Δίπλωμα μπορεί να χορηγείται και σε 
περγαμηνή, αν τούτο ζητηθεί από τον/την ίδιο/α τον/τη 
Διδάκτορα και καταβληθεί η αξία που κάθε φορά ορί¬ 
ζεται αρμοδίως σύμφωνα με τα οριζόμενα παραπάνω. 

Άρθρο 17 

Διαγραφή Υποψηφίων Διδακτόρων 

(Πρόβλεψη κατ'εξουσιοδότηση του άρθρου 45, παρ. 
2, περ. στ του ν. 4485/2017) 

Είναι δυνατή κατά νόμο η διαγραφή από τα Μητρώα 
του Τμήματος Υποψήφιου/ας Διδάκτορα: 

Α. Για λόγο αναφερόμενο στην επιστημονική πρόοδο 
της διαδικασίας εκπόνηση της διατριβής του/της (λ.χ. 
επί μακράν αδικαιολόγητη έλλειψη συνεργασίας με την 
τριμελή Συμβουλευτική Επιτροπή, αμέλεια, αδράνεια, 
έλλειψη ενδιαφέροντος, κτλ. προκύπτουσα από τις ετή¬ 
σιες εκθέσεις προόδου αυτής) ή για άλλο σπουδαίο λόγο 
(ΣΤΕ 5957/1995,7μελούς, ΝΣΚ 166/2011,294/2011, ΝΣΚ 
237/2014) ο οποίος σε κάθε περίπτωση πρέπει να αφορά 
στο πρόσωπο του/της Υποψήφιου/ας Διδάκτορα και να 
συνάπτεται με υπαίτια συμπεριφορά αυτού/ής. 

Η Συνέλευση τουΤμήματος Ναυτιλίας και Επιχειρημα¬ 
τικών Υπηρεσιών, μετά την πάροδο τριών (3) εξαμήνων 
δίχως αποδεδειγμένη επιστημονική πρόοδο της διδα¬ 
κτορικής διατριβής σύμφωνα με τα προαναφερόμενα 
στο «Α» του παρόντος άρθρου, μετά από εισήγηση της 
Τριμελούς Συμβουλευτικής Επιτροπής, δύναται να απο¬ 
φασίσει τη διαγραφή Υποψηφίου/ας Διδάκτορα. 

Β. Αυτοδίκαια κατόπιν αιτήσεως του/της Υ.Δ. 

Γ. Εάν ο/η Υποψήφιος/α Διδάκτορας, κατά τη διάρκεια 
εκπόνησης ή παρουσίασης της Διδακτορικής Διατριβής 
του/της, υποπέσει σε παράπτωμα που εμπίπτει στο δίκαιο 
περί πνευματικής ιδιοκτησίας (Ν. 2121/93, όπως ισχύει) και 
υπόκειται στις ρυθμίσεις περί εννόμου προστασίας, καθώς 
μπορεί να επιβληθούν κυρώσεις κατόπιν απόφασης των 
αρμοδίων οργάνων με βάση τις κείμενες διατάξεις. 

Δ. Κατόπιν απόφασης της Συνέλευσης, όταν έχει υπερ- 
βεί τον μέγιστο χρόνο ολοκλήρωσης της διατριβής που 
τυχόν έχει θεσπίσει το Τμήμα. 

Άρθρο 18 

Ανάκληση Διδακτορικού Διπλώματος 

Διδακτορικός Τίτλος που χορηγήθηκε είναι δυνατόν 
να ανακληθεί ή ακυρωθεί, εάν αποδειχθεί ότι δεν συνέ¬ 
τρεχαν την εποχή της απόκτησής του οι εκ του νόμου 
και του παρόντος Κανονισμού Διδακτορικών Σπουδών 
προϋποθέσεις κτήσης του και, κατεξοχήν αλλά μη πε¬ 
ριοριστικά, εάν αποδειχθεί ότι το σύνολο ή μέρος της 
Διδακτορικής Διατριβής αποτελεί προϊόν λογοκλοπής. 

Η ανάκληση ή ακύρωση γίνεται μετά από πλήρως 
τεκμηριωμένη εισήγηση της Συνέλευσης του Τμήματος 
Ναυτιλίας και Επιχειρηματικών Υπηρεσιών η οποία κοι¬ 
νοποιείται στον/στην Πρύτανη του Ιδρύματος, (βλ και 
υπ' αριθμ. 347/2013 Γνωμ. ΝΣΚ). 

Άρθρο 19 

Εκπόνηση Διδακτορικής Διατριβής 
με συνεργαζόμενο ερευνητικό κέντρο ή ινστι¬ 
τούτο της ημεδαπής και ομοταγή ιδρύματα 
ή ινστιτούτα της αλλοδαπής (συνεπίβλεψη) 

Το Τμήμα Ναυτιλίας και Επιχειρηματικών Υπηρεσιών 
του Πανεπιστημίου Αιγαίου είναι δυνατό να αναθέσει 
την εκπόνηση Διδακτορικής Διατριβής σε συνεπίβλε¬ 
ψη με συνεργαζόμενο ερευνητικό κέντρο ή ινστιτούτο 
της ημεδαπής και ομοταγή ιδρύματα ή ινστιτούτα της 
αλλοδαπής, εφόσον πληρούνται οι προϋποθέσεις που 
προβλέπει το άρθρο 43, παρ. 3 του ν. 4485/2017. 

Άρθρο 20 

Επιβράβευση Διδακτορικών Διατριβών 

Σε περίπτωση προτάσεων για Βραβεία και Διακρίσεις, 
η Συνέλευση του Τμήματος δύναται να θεσπίσει διαδι¬ 
κασία επιλογής των υποψηφίων προς βράβευση Διδα¬ 
κτορικών Διατριβών. 

Λαμβάνοντας υπόψη τον ενδεχόμενο ορισμό συγκε¬ 
κριμένων θεματικών επιστημονικών περιοχών ή εξει- 
δικεύσεων που αφορούν οι προτάσεις Βράβευσης, τα 
γενικότερα κριτήρια της αξιολόγησης και επιλογής αυτής 
αναφέρονται μεταξύ άλλων στην επιστημονική ποιότητα 
των δημοσιεύσεων που προέκυψαν από την έρευνα στο 
πλαίσιο της Διδακτορικής Διατριβής, στα δημοσιευμένα 
άρθρα σε έγκυρα επιστημονικά περιοδικά ή συνέδρια 
μετά από κρίση, εγχειρίδια, βιβλία, παραδοτέα έργων, 
πατέντες άλλων επιστημόνων, άλλες διακρίσεις κατά τη 
διάρκεια εκπόνησης της διδακτορικής διατριβής, καθώς 
και οι ετεροαναφορές (ςίΐθΐίοπε) σε αυτές. 


Άρθρο 21 

Αοιπές ρυθμίσεις 

Για τους/τις Υποψήφιους/ες Διδάκτορες του Τμήματος 
Ναυτιλίας και Επιχειρηματικών Υπηρεσιών του Πανεπιστη¬ 
μίου Αιγαίου, όσον αφορά στην υλικοτεχνική υποδομή, τη 
γραμματειακή κάλυψη, την τεχνολογική και οικονομική 
υποστή ριξη, τα βραβεία, τις υποτροφίες και τη φοιτητική 
μέριμνα, ισχύουν οι εκάστοτε κείμενες διατάξεις του Νό¬ 
μου και οι αποφάσεις της Συγκλήτου ή άλλων αρμοδίων 
οργάνων του Πανεπιστημίου Αιγαίου για τους φοιτητές 
και φοιτήτριες του μεταπτυχιακού κύκλου σπουδών. 

Ειδικότερα, με βάση τη νομοθεσία όπως κάθε φορά 
ισχύει, οι Υποψήφιοι/ες Διδάκτορες δικαιούνται πλήρη 
υγειονομική και νοσοκομειακή περίθαλψη στο Εθνικό 
Σύστημα Υγείας με κάλυψη των σχετικών δαπανών από 
τον Εθνικό Οργανισμό Παροχής Υπηρεσιών Υγείας (παρ. 
3, άρθρο 31 του ν. 4452/2017), δάνεια (σύμφωνα με τις 
διατάξεις της παρ. 8, του άρθρου 43 του ν. 2413/1996), 
δελτίο ειδικού φοιτητικού εισιτηρίου [σύμφωνα με 
την Φ5/11496/Β3 κοινή υπουργική απόφαση (ΦΕΚ 
2234/4.10.2011 τ.Β')], σίτιση [σύμφωνα με τους όρους 
και τις προϋποθέσεις της υπ' αριθμ. Φ5/68535/Β3/18-6- 
2012 κοινή υπουργική απόφαση (ΦΕΚ 1965/18-6-2012, 
τ.Β')] και στέγαση (σύμφωνα με τις αποφάσεις των αρ¬ 
μοδίων οργάνων του Πανεπιστημίου Αιγαίου). 

Άρθρο 22 

Μεταβατικές διατάξεις 

Οι διατάξεις του ν. 4485/2017 εφαρμόζονται και για 
τους/τις Υ.Δ. που έχουν γίνει δεκτοί/ές πριν από την 
έναρξη ισχύος του, εφόσον δεν έχει οριστεί, κατά την 
έναρξη της ισχύος του, η επταμελής εξεταστική επιτροπή 
σύμφωνα με το άρθρο 41 του ν. 4485/2017 (άρθρο 85, 
παρ. 5 του ν. 4485/2017). 

Οι Υ.Δ. που υπάγονται στην ανωτέρω κατηγορία και 
έχουν υπερβεί τη μέγιστη διάρκεια εκπόνησης διδακτο¬ 
ρικής διατριβής σύμφωνα με τα οριζόμενα στο Άρθρο 
10 του παρόντος, υποχρεούνται να ολοκληρώσουν τη 
διατριβή τους εντός τριετίας από την ημερομηνία έναρ¬ 
ξης ισχύος του παρόντος κανονισμού, ήτοι από την δη¬ 
μοσίευσή του στο ΦΕΚ. Γιατους/ις Υ.Δ. ευρισκόμενους/ 
ες εντός της «κανονικής διάρκειας» εκπόνησης της διδα¬ 
κτορικής διατριβής σύμφωνα με τον ορισμό του Άρθρου 
10 του παρόντος, ισχύουν οι διατάξεις του Άρθρου 10. 

Άρθρο 23 

Τελικές διατάξεις 

Με απόφαση της Συνέλευσης τουΤμήματος καταρτίζε¬ 
ται ο Κανονισμός Διδακτορικών Σπουδών του, ο οποίος 
εγκρίνεται από τη Σύγκλητο, δημοσιεύεται στην Εφημε¬ 
ρίδα της Κυβερνήσεως, αναρτάται στο διαδικτυακό τόπο 
τουΤμήματος και κοινοποιείται στο Υπουργείο Παιδείας, 
Έρευνας και Θρησκευμάτων (άρθρο 45 του ν. 4485/2017). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 5 Φεβρουάριου 2018 

Ο Πρύτανης 

